1870 m.

1870 m. buvo nekeliamieji metai, prasidedantys šeštadienį pagal Grigaliaus kalendorių.

Lietuvoje

Gimtadieniai 

 Sausio 1 d. – Julius Bruckus, gydytojas, tarpukario Lietuvos politikas, aktyvus žydų politinio ir kultūrinio gyvenimo veikėjas (m. 1951 m.).
 Sausio 13 d. – Felicijonas Lelis, Lietuvos visuomenės veikėjas, kunigas (m. 1949 m.).

 Vasario 1 d. – Antanas Kaupas, Lietuvos kunigas, JAV lietuvių visuomenės veikėjas (m. 1913 m.).
 Vasario 12 d. – Jonas Smilgevičius, Lietuvos nepriklausomybės akto signataras, ekonomistas, bankininkas, įvairių akcinių bendrovių steigėjas ir dalininkas, visuomenės veikėjas (m. 1942 m.).
 Vasario 27 d. – Motiejus Gustaitis, Romos katalikų kunigas, poetas, vertėjas, literatūros ir kultūros tyrinėtojas, pedagogas. Vienas iš pirmųjų poetų simbolistų (m. 1927 m.).

 Kovo 4 d. – Juozas Čepukaitis, lietuvių rašytojas (m. 1923 m.).
 Kovo 22 d. – Enzys Jagomastas, Mažosios Lietuvos visuomenės, kultūros veikėjas, bibliofilas, spaustuvininkas, leidėjas (m. 1941 m.).

 Balandžio 14 d. – Pijus Andziulis, MIC, Romos katalikų kunigas, draudžiamos lietuviškos literatūros platintojas, Lietuvos marijonų provincijolas (m. 1950 m.).

 Gegužės 1 d. – Vaclovas Bielskis, inžinierius, knygnešys, žurnalistas, visuomenės ir politinis veikėjas, savivaldybininkas (m. 1938 m.).
 Gegužės 20 d. – Benediktas Krištaponis, kunigas, visuomenės veikėjas, knygnešys (m. 1944 m.).

 Birželio 4 d. – Juozas Bridžius, Romos katalikų kunigas, draudžiamos lietuviškos spaudos platintojas (m. 1938 m.).

 Liepos 20 d. – Vincas Mišeika, lietuvių visuomenės veikėjas (m. 1938 m.).
 Liepos 22 d. – Antanas Jaroševičius, Lietuvos dailininkas, kultūros ir visuomenės veikėjas, pedagogas (m. 1956 m.).
 Liepos 27 d. – Feliksas Kudirka, Romos katalikų kunigas, marijonų provincijos JAV įkūrėjas, katalikiškų organizacijų steigėjas (m. 1932 m.).

 Rugsėjo 13 d. – Antanas Kasakaitis, Lietuvos pedagogas, vertėjas, visuomenės veikėjas (m. 1960 m.).
 Rugsėjo 27 d. – Vilius Gaigalaitis, Mažosios Lietuvos politinis, visuomenės ir kultūros veikėjas, teologijos daktaras, profesorius (m. 1945 m.).

 Spalio 30 d. – Steponas Žiupsnys, knygnešys, visuomenės veikėjas, revoliucinio judėjimo dalyvis (m. 1905 m.).

 Lapkričio 20 d. – Teodoras Brazys, lietuvių kunigas, vargonininkas, choro dirigentas, pedagogas, muzikologas, kompozitorius (m. 1930 m.).
 Lapkričio 22 d. – Vincas Dargis, Romos katalikų kunigas, draudžiamos literatūros platintojas.

 Gruodžio 1 d. – Juozapas Skinkys, Romos katalikų kunigas, poetas, tautosakos rinkėjas, draudžiamos lietuviškos religinės literatūros platintojas (m. 1943 m.).
 Gruodžio 23 d. – Simonas Garmus, Romos katalikų kunigas, Bagotosios klebonas, visuomenės veikėjas (m. 1944 m.).

 Aleksandras Birinčikas, darbininkas, batsiuvys, vienas iš Lietuvos socialdemokratų partijos kūrėjų (m. 1940 m.).
 Augustas Kleinas, vokiečių kilmės Lietuvos architektas, inžinierius.
 Borisas Adomavičius, lietuvių kilmės Rusijos imperijos karinis veikėjas, generolas leitenantas (m. 1936 m.).
 Feliksas Tiškevičius, Lietuvos bajoras, didikas, Lelijos herbo grafas (m. 1932 m.).
 Leonas Mikalauskas, vienas pirmųjų socialistų Lietuvoje (m. 1899 m.).

Mirtys 
 Balandžio 10 d. – Pranciškus Jeronimas Malevskis, visuomenės veikėjas, teisininkas (g. 1800 m.).
 Birželio 21 d. – Fulgencijus Rimgaila, žemaičių dailininkas ir architektas (g. 1805 m.).
 Rugpjūčio 5 d. – Vilhelmas Povilas Radvila, didikas, Prūsijos valstybės ir karinis veikėjas, generolas (g. 1797 m.).

Nedatuota

 Artūras Severinas Grosas, Lietuvos 1863 m. sukilimo dalyvis (g. 1821 m.).

Pasaulyje

Gimtadieniai 
 Sausio 6 d. – Gustavas Baueris, Vokietijos profsąjungų ir politinis veikėjas (m. 1944 m.).
 Vasario 7 d. – Alfredas Adleris, austrų gydytojas, psichiatras, individualiosios psichologijos pradininkas, 1902-1911 Z. Froido bendradarbis. Nuo 1932 m. dirbo JAV, D. Britanijoje. Padarė didelį poveikį šių laikų asmenybės teorijai ir psichoterapijai (m. 1937 m.).
 Balandžio 21 d. – Edvinas Stentonas Porteris, vienas iš kino meno pradininkų, labiausiai išgarsėjęs Tomo Edisono (Thomas Edison) kompanijoje sukurtais filmais. (m. 1941 m.).
 Balandžio 22 d. – Vladimiras Iljičius Leninas, Rusijos revoliucionierius, Bolševikų partijos lyderis, Tarybų Sąjungos įkūrėjas ir pirmasis Tarybų Sąjungos premjeras, taip pat leninizmo ideologijos pradininkas (m. 1924 m.).
 Birželio 13 d. – Jules Jean Baptiste Vincent Bordet, 1919 m. Nobelio fiziologijos ir medicinos premijos laureatas (m. 1961 m.).
 Birželio 18 d. – Eduaras Le Rua, Prancūzijos filosofas. Katalikiškojo modernizmo atstovas (m. 1954 m.).
 Rugsėjo 26 d. – Kristijonas X, 1912-1947 m. Danijos ir 1918-1944 m. Islandijos karalius (m. 1947 m.).
 Rugsėjo 30 d. – Jean Baptiste Perrin, prancūzų fizikas, Nobelio premijos laureatas (m. 1942 m.).
 Spalio 22 d. – Ivanas Buninas, žymus rusų prozininkas, poetas, vertėjas. 1933 m. suteikta Nobelio literatūros premija (m. 1953 m.).
 Lapkričio 21 d. – Aleksandras Berkmanas, Rusijos rašytojas ir aktyvistas, anarchistas (m. 1936 m.).
 Lapkričio 27 d. – Ferdinandas Ruščicas, dailininkas (m. 1936 m.).

Mirtys 
 Sausio 21 d. – Aleksandras Hercenas, rusų rašytojas, vienas socializmo pradininkų, baudžiavos panaikinimo iniciatorius. Provakarietiškų pažiūrų (g. 1812 m.).
 Kovo 1 d. – Fransiskas Solanas Lopesas, autoritarinis Paragvajaus prezidentas, valdęs šalį 1862–1870 m.; (g. 1826 m.).
 Kovo 11 d. – Mošoešoe I, Lesoto karalius. Jis pasižymėjo tuo, jog XIX a. konsolidavo basoto tautos gyvenamas teritorijas, tokiu būdu įkurdamas valstybę, kuri buvo dabartinio Lesoto pirmtakė. Tai buvo vadinama kaip mfekanė ir skatino tautas vienytis (g. 1786 m.).
 Kovo 29 d. – Polis Emilis Bota, prancūzų archeologas, istorikas, gydytojas. Senovės Mesopotamijos tyrinėjimų pradininkas (g. 1802 m.).
 Balandžio 11 d. – Chustas Chosė de Urkiza, Argentinos generolas ir politikas. 1854–1860 m. buvo Argentinos Konfederacijos prezidentu (g. 1801 m.).
 Birželio 9 d. – Čarlzas Džonas Hafemas Dikensas, anglų rašytojas, žymiausias anglų romano kūrėjas, dažnai vadinamas romanistų Šekspyru (g. 1812 m.).
 Rugsėjo 23 d. – Prosperas Merimė, XIX a. prancūzų rašytojas, domėjęsis lietuvių kalba ir etnografija bei parašęs novelę „Lokys“, kuriame vaizduojama XIX a. Lietuva (g. 1803 m.).
 Spalio 12 d. – Robertas E. Li, vienas įžymiausių Konfederacijos generolų, JAV pilietinio karo metu vadovavęs pietinių valstijų pajėgoms (g. 1807 m.).
 Gruodžio 5 d. – Aleksandras Diuma, tėvas, prancūzų literatūros klasikas, vienas ir su bendraautoriais parašęs daugiau nei 600 knygų (g. 1802 m.).
 Gruodžio 28 d. – Aleksejus Lvovas, rusų smuikininkas, kompozitorius, visuomenės veikėjas (g. 1798 m.).

Nuorodos 

1870 m.